БАТЛАВ БАТЛАВ

ИРГЭНИЙ НИСЭХИЙН ҮНДЭСНИЙ ТӨВ /Харилцагч байгууллагын нэр,

ДАРГА албан тушаал, нэр бичих/

П.МӨНХЖАРГАЛ

АЖИЛ ГҮЙЦЭТГЭХ ГЭРЭЭ

20… он .... сар .... өдөр Дугаар Улаанбаатар хот

Нэг. Нийтлэг үндэслэл

1.1 Нэг талаас Иргэний нисэхийн үндэсний төв (цаашид “Захиалагч” гэх) түүнийг төлөөлж ....................................................(албан тушаал, нэр), нөгөө талаас ..................................................................................... (хуулийн этгээдийн нэр/ иргэн бол регистрийн дугаар/ нэр) (цаашид “Гүйцэтгэгч” гэх) түүнийг төлөөлж ............................................................. (албан тушаал, нэр) (цаашид хамтад нь “талууд” гэх) нар харилцан тохиролцож, Монгол Улсын Иргэний хуулийн 343-358 дугаар зүйл болон холбогдох бусад хууль тогтоомжийг удирдлага болгон энэхүү гэрээг байгуулав.

1.2 Гүйцэтгэгч нь захиалагчийн ажлын даалгаврын дагуу гүйцэтгэгчийн материалаар /өөрийн материалаар/ (аль тохирохыг сонгох) ..................................................................................................................................................................................... ажил (цаашид “Ажил” гэх)-ыг тогтоосон хугацаанд гүйцэтгэн Захиалагчид хүлээлгэн өгнө.

1.3. Гүйцэтгэгч нь захиалагчийн баталсан ажлын даалгавар /гүйцэтгэх ажлын жагсаал/ (аль тохирохыг сонгох)-ын дагуу ажлыг хийж, гүйцэтгэнэ.

Хоёр. Төлбөр тооцоо

2.1 Гэрээний дагуу хийх ажлын хөлс ..................... (үсгээр бичих) төгрөгийг ажлыг гүйцэтгэж, захиалагчид хүлээлгэн өгсөнөөс хойш ажлын … хоногт багтаан ажил гүйцэтгэгчийн нэхэмжлэлийг үндэслэн төлнө.

2.2. Захиалагч нь ажлын хөлсийг холбогдох хуулийн дагуу /нийгмийн даатгалын шимтгэл, хувь хүний орлогын албан татвар, НӨАТ-ыг/ суутгасан дүнгээр тооцож, гүйцэтгэгчид төлнө.

2.3 Гэрээний үнийн дүнд өөрчлөлт оруулахгүй.

Гурав. Гэрээний хугацаа

3.1. Гэрээний хугацаа нь гэрээ байгуулагдсан өдрөөс хойш … сар /өдөр/ байна.

3.2. Ажил эхлэх хугацаа: 20... оны ... дугаар сарын ...-ны өдөр

3.3. Ажил гүйцэтгэж дуусах хугацаа: 20... оны ... дугаар сарын ...-ны өдөр

3.4. Талууд гэрээний хугацааг сунгах эсэх асуудлыг энэхүү гэрээний 3.1.-т заасан хугацаа дуусахаас .... сар /өдөр/-ын өмнө харилцан тохиролцож, шийдвэрлэн гэрээнд нэмэлт өөрчлөлт оруулна.

Дөрөв. Захиалагчийн эрх, үүрэг

4.1. Гүйцэтгэгчийн ажлын явцтай танилцах, ажлыг ажлын даалгаварт / жагсаалтад/ зааснаар гүйцэтгэхийг шаардах, засвар өөрчлөлт хийлгэх эрхтэй.

4.2. Гүйцэтгэсэн ажилд ямар нэгэн доголдол илэрвэл ажлыг хүлээн авсан даруй шалгаж, доголдлыг арилгуулах эрхтэй.

4.3. Гүйцэтгэсэн ажилд гэмтэл согог илэрвэл хүлээн авснаас хойш .... сар /өдөр/-ын дотор гомдлын шаардлага гаргах эрхтэй.

4.4. Гүйцэтгэгчийн ажил нь захиалагчийн шаардлагад нийцээгүй, захиалагчийн өгсөн санал, зөвлөмжийн дагуу хийгдээгүй, цаашид харилцан тохиролцож ажлыг үргэлжлүүлэх боломжгүй тохиолдолд гэрээг цуцалж, өмнө шилжүүлсэн ажлын хөслийг буцаан шаардах эрхтэй.

4.5. Гүйцэтгэсэн ажлын хөлсийг гэрээний дагуу хугацаанд нь ажил гүйцэтгэгчид төлөх үүрэгтэй.

4.6. Гүйцэтгэсэн ажлын үр дүнг хугацаанд нь хүлээн авах үүрэгтэй.

4.7 .................................................................................................................................

Тав. Гүйцэтгэгчийн эрх, үүрэг

5.1. Ажил гүйцэтгэх гэрээний дагуу ажил гүйцэтгэсэн тухай тодорхойлолтыг захиалагчаас бичгээр авах эрхтэй.

5.2. Захиалагч гүйцэтгэсэн ажлыг хугацаандаа хүлээн авах үүргээ биелүүлээгүй тохиолдодл ажлыг хүлээн авсанд тооцож, хөлс төлөхийг захиалагчаас шаардах эрхтэй.

5.3. Ажлыг захиалагчийн гаргасан ажлын даалгаврын /жагсаалтын/ дагуу тогтоосон хугацаанд биечлэн гүйцэтгэх үүрэгтэй.

5.4. Захиалагчийн ажлын байранд хөдөлмөрийн дотоод журам, дүрэм, зааврыг баримтална.

5.5. Ажлын явцыг захиалагчийн хүсэлт, ажлын даалгаварт заасны дагуу тухай бүр танилцуулна.

5.6. Ажлыг гүйцэтгэгчид хүлээлгэж өгсөнөөр хойш … сар /өдөр/-ын дотор илэрсэн доголдлыг үнэ төлбөргүй, шуурхай арилгах үүрэгтэй.

5.7. Ажил гүйцэтгүүлэхээр захиалагчийн шилжүүлсэн материал, ажил гүйцэтгэх аргын талаар захиалагчийн өгсөн зааварчилгаа нь ажлын чанар, үр дүнд муугаар нөлөөлөхөөр байвал эсхүл ажлын чанар, үр дүнд муугаар нөлөөлөхөөр, ажил гүйцэтгэгчээс үл хамаарах ямар нэгэн нөхцөл байдал бий болсон бол захиалагчид нэн даруй мэдэгдэх үүрэгтэй.

5.8. Ажил гүйцэтгүүлэхээр захиалагчаас олгосон эд хөрөнгийн бүрэн бүтэн байдлыг хангах үүрэгтэй.

5.9. Ажил гүйцэтгүүлэхээр шилжүүлсэн захиалагчийн материалыг зориулалтын дагуу арвилан хэмнэлттэй ашиглаж, материалын зарцуулалтыг захиалагчид тайлагнах, үлдэгдэл материалыг ажил гүйцэтгэж дууссаны дараа захиалагчид шилжүүлэх үүрэгтэй.

5.10. Ажил гүйцэтгэгч Захиалагчийн өмчлөлд ямар нэгэн доголдолгүй ажлын үр дүн хүлээлгэн өгөх үүрэгтэй.

5.11. Ажлын үр дүнгийн доголдлыг арилгахад шаардагдах зардлыг /ажлын хөлс, материалын зардал, замын хураамж болон тээврийн хөлс г.м/ хариуцах үүрэгтэй.

5.12. Захиалагч нь “Авлигын эсрэг хууль”-ийн 7 дугаар зүйлийн 7.1.2-7.1.7 дахь хэсэгт заасан үйлдэл, эс үйлдэхүй гаргасан тохиолдолд удирдах албан тушаалтан болон удирдах дээд шатны байгууллага, хуулийн хариуцлага хүлээлгэхээр бол Авлигатай тэмцэх газарт нэн даруй мэдэгдэх үүрэгтэй

5.13. Ажил гүйцэтгэгч нь гэрээнд заасан ажлыг гүйцэтгэх явцад олж мэдсэн, захиалагчийн үйл ажиллагаа, ажилтнуудтай холбоотой аливаа мэдээллийг захиалагчийн зөвшөөрөлгүйгээр бусдад тараахыг хориглоно. Ажил гүйцэтгэгч ийнхүү бусдад задруулсанаас захиалагч талд хохирол учирсан тохиололд хохирлыг бүрэн хариуцна.

5.14. .................................................................................................................................

Зургаа. Талуудын хариуцлага

6.1. Гүйцэтгэгч нь гэрээний үүргээ хугацаанд нь биелүүлээгүй тохиолдолд хоног тутамд гүйцэтгээгүй үүргийн үнийн дүнгийн ...% (… хувь)-иар тооцон алданги төлнө.

6.2. Гэрээгээр хүлээсэн үүргээ зөрчсөний улмаас аль нэг талд учирсан хохирлыг гэм буруутай тал нь бүрэн хариуцаж, арилгах үүрэгтэй.

6.3. Гүйцэтгэсэн ажлын үр дүн доголдолтой бол гүйцэтгэгчийн зардлаар уг доголдлыг арилгуулна.

6.4. Захиалагч ажлын үр дүнг хүлээн авч, хөлсийг хугацаанд нь төлөөгүй тохиолдолд хугацаа хэтэрсэн хоног тутамд .... хувийн алданги тооцож, гүйцэтгэгчид төлнө.

Долоо. Гэрээ цуцлах үндэслэл

7.1. Гүйцэтгэгч гэрээгээр хүлээсэн үүргээ биелүүлээгүй буюу зохих ёсоор биелүүлээгүй дараах тохиолдолд захиалагч гэрээг дангаар цуцлах эрхтэй. Үүнд:

7.1.1. Захиалагчийн итгэлийг алдсан гэм буруутай үйлдэл, эс үйлдэхүй гаргасан;

7.1.2. Гүйцэтгэгчид гүйцэтгэж байгаа ажил үүрэгтэй холбогдуулан хүлээлгэн өгсөн ажлын багаж хэрэгсэл, тоног төхөөрөмжийг үрэгдүүлсэн, дутаасан, ашиглах боломжгүй болгосон, дур мэдэн бусдад шилжүүлсэн;

7.1.3. Гүйцэтгэгч гэрээнд заасан үүргээ өөрөө биечлэн гүйцэтгээгүй буюу бусдад дур мэдэн шилжүүлсэн;

7.1.4. Гүйцэтгэгч гэрээнд заасан ажил, үүргээ гүйцэтгэх явцдаа өөрийн буруугаас захиалагчид эд хөрөнгийн ноцтой хохирол учруулсан, Хөдөлмөрийн дотоод журмыг зөрчсөн;

7.1.5. Гүйцэтгэгч ажил үүрэг гүйцэтгэх явцдаа олж мэдсэн мэдээ, мэдээллийг задруулсан, задруулахаар завдсан;

7.1.6. Гүйцэтгэгч захиалагчийн өгсөн зааварчилгааг удаа дараа зөрчсөн, гүйцэтгэсэн ажлын доголдлыг захиалагчаас сануулсаар байтал санаатайгаар засварлаж, арилгаагүй;

7.1.7. Хуульд заасан бусад үндэслэл.

7.2. Захиалагч гэрээгээр хүлээсэн үүргээ зөрчсөн үйл ажиллагаа явуулаагүй, гүйцэтгэгч гэрээгээр хүлээсэн үүргээ гүйцэтгээгүй буюу гэрээнд харш үйл ажиллагаа явуулсны улмаас гэрээг цуцалсан бол гүйцэтгэгч ажлын хөлс шаардах эрхээ алдана.

7.3. Гүйцэтгэгч ажлын хөлсийг бүхэлд нь эсвэл зарим хэсгийг урьдчилан авсан үед 8.1.-д заасан нөхцлөөр гэрээ цуцлагдсан бол урьд олгосон ажлыг хөлсийг буцаан төлүүлнэ.

7.4. Энэ гэрээний 8.1.-д зааснаас өөр үндэслэлээр гэрээ цуцлах тохиолдолд талууд нөгөө талдаа гэрээний хугацаа дуусахаас ... сар /өдөр/-аас доошгүй хугацааны өмнө бичгээр мэдэгдэнэ.

7.5. Энэ гэрээний 8.4.-т заасан үндэслэлээр гэрээ цуцлах санал гаргасан тал түүнээс үүдэн гарах эрх зүйн үр дагаварыг бүрэн хариуцна.

7.6. Захиалагчийн удирдлага өөрчлөгдсөн нь гэрээ цуцлах үндэслэл болохгүй.

Найм. Гэрээ хүчин төгөлдөр болох

8.1. Гэрээ нь талуудыг төлөөлөх эрх бүхий этгээд гарын үсэг зурж, тамга дарж баталгаажуулсанаар хүчин төгөлдөр болно.

8.2. Энэхүү гэрээг талууд 3 (гурав) эх хувь үйлдсэн бөгөөд Захиалагч тал 2 (хоёр) эх хувь, Гүйцэтгэгч тал 1 (нэг) эх хувийг тус тус хадгална. Гэрээний хувиуд адил хүчинтэй.

Ес. Гэрээнд нэмэлт, өөрчлөлт оруулах

9.1. Гэрээний хугацаа, нөхцөлийн талаар өөрчлөлт оруулахаар бол хоёр тал харилцан тохиролцож шийдвэрлэнэ.

9.2. Гэрээнд оруулсан аливаа нэмэлт, өөрчлөлт нь зөвхөн бичгээр үйлдэж, талууд гарын үсэг зурж, тамга дарж баталгаажуулсанаар хүчин төгөлдөр болно.

9.3 Гэрээний хугацаа дуусахад талууд гэрээний хэрэгжилтийг дүгнэж, акт үйлдэнэ.

Арав. Бусад

10.1. Гэрээний аль нэг тал нь гэнэтийн болон давагдашгүй хүчин зүйлийн нөхцөл байдлын улмаас гэрээгээр хүлээсэн үүргээ биелүүлэх боломжгүй болсон тохиолдолд гэнэтийн болон давагдашгүй хүчин зүйл тохиолдсон тухай нотолгоог эрх бүхий байгууллагаас гаргуулан авч, нөгөө талд нэн даруй хүргүүлэн, холбогдох арга хэмжээг авна.

10.2. Энэхүү гэрээнээс үүссэн аливаа маргаантай асуудлыг хоёр тал зөвшилцлийн журмаар шийдвэрлэнэ. Зөвшилцөлд хүрээгүй тохиолдолд Монголын Улсын шүүхээр шийдвэрлүүлнэ.

Гэрээ байгуулсан:

ЗАХИАЛАГЧИЙГ ТӨЛӨӨЛЖ: ГҮЙЦЭТГЭГЧИЙГ ТӨЛӨӨЛЖ:

............................... ...............................

/албан тушаал, нэр бичих/ /албан тушаал, нэр бичих/

............................... Хаяг:

/албан тушаал, нэр бичих/ Утас:

...............................

/албан тушаал, нэр бичих/

Хаяг:

Утас: